عبد الله لحسايني

عبد الله لحسايني كاتب و باحت مغريبي من مدينة بركان. نشر مجموعة د روايات و لمجموعات لقصصية و الشعرية و داير بحوت و دراسات ف ميدان التاريخ لإجتماعي لمحلي خصوصن فتاريخ ديال بني يزناسن. لحسايني كيرأس منظمة أكاديمية التراث اللي تحاول تحمي و تحقق و تسجل التراث المادي و اللامادي ف لمغريب.
بديل=عل ليمن لباحت عبد الله لحسايني ف ندوة حول حوار لأديان ف لمغريب.|تصغير|عل ليمن لباحت عبد الله لحسايني ف ندوة حول حوار لأديان ف لمغريب.

 زيادة و قراية وأعمال 
تزاد عبد الله لحسايني فـ مدينة بركان فالشمال الشرقي ديال لمغريب فـ 1980 و فيها قرا حتى خدا الباكالوريا الزراعية. قرا التنمية الإجتماعية ف الجامعة ديال وجدة و خدا ليصانص لميهني ديالها. و قرا قانون العلاقات الدولية بلوغة لفرانسوية وخذا ليصانص ديالها. و درس ماسطر قانون المنازعات القانونية مولات الصبغة الإقتصادية. و تخصص ف اللخر كباحث ف التراث المحلي المغريبي.

كيترأس عبدالله لحسايني منظمة مختصة فحماية التراث سميتها "منظمة أكاديمية التراث" من عام 2017. و صدر مقالات بحثية و دراسات ف المجال ديال التراث المحلي. مثالا دار تحقيق للمخطوطات ديال الفقيه الماليكي لي عاش ف خمسطاش سيدي محند أبركان و غير النظرة ديال الناس على هاد الولي لي خذات مدينة بركان سميتها منو. عبد الله لحسايني هو اللي حاول يبرهن بلي هاد "الولي" هو فالحقيقة عالم ديال اللوغة (لغوي) و عطا لأديلة بالمخطوطات ديال هاد شخصية منها اللي معروفة ومنها اللي ممعروفاش ولا لي نسبوها لباحثين لشخصيات خرين. خصوصن لمخطوطات اللي فلمكتبة الأثرية ديال لسكوريال ف صبنيول. و ݣال عبد الله لحسايني فلكتاب ديالو "سيدي محند أبركان-السيرة الغامضة" على هاد الولي بلي راه "شاريح لغوي" كيشرح و كينقد اللغة ديال الكتوبا ماشي والي صوفي ولا فقيه وصافي.

لحسايني جمع لحيكايات الشعبية لمحلية حققها و نسق بين رواياتها بحال حكاية "سالف لونجا" و حكاية "واو اللوت" و حكاية "دادا بوخزينة" ونشرها باللوغة لعربية و لأمازيغية اليزناسنية. و صدر كتاب كيلخص أهم مراحل تاريخ بني يزناسن ولا تاريخ السكان ديال السنسلة ديال جبال بني يزناسن من الفترة اللي كيسميوها العولاما ديال لأركيولوجيا الفترة الإيبوموريزية. وهدر فيها على إنسان تافوغالت وخصوصيات الحضارة ديالو مساند على لخولاصة ديال لكتيشافات ديال لأركيولوجيين خصوصاً عبد الجليل بوزوݣار و زاد تفسيرات ميتافيزيقية ديالو على الظواهر السكطولوجية يعني العقائد ديال ما بعد الموت عند إنسان تافوغالت قبل 15 خمسطاش رالف عام ووصل للتاريخ الإستعماري لبني يزناسن وفضل فالدور السياسي لي كانت تلعبو هاذ لقبيلة قبل ومور لستيعمار. ولحسايني لي عطا سمية للمقاومة ديال بني يزناسن قبل لستيعمار خصوصن ف 1895 وسماها المقاومة لستيباقية لحقاش هاذ لقبيلة كانت تأطاكي فرانسا داخل لرض ديال لجزاير. وراه يوجد ينشر دراسة تاريخية مقارينة يغير فيها اللي سماه التزوير التاريخي فسميت "بن مشعل" وبرهن أنو "بن مشعل" هي قرية أثرية فبني يزناسن فلقرن سطاش وسبعطاش 16/17 مشي شخص كيما يقولو المؤرخين خصوصاً لموؤريخ عبد الهادي التازي. وهاذ لستينتاج يقدر يغير معطيات مهمة فتاريخ لمغريب خصوصن فلفترة ديال القرن سبعطاش لحقاش فيها بدات الدولة لعلوية ويقدر يحيي المنطقة لي فيها هاذ لقرية الأثرية من جديد بعني لمنطقة ديال بني يزناسن.
بديل=الباحث عبد الله لحسايني بندوة حول حوار الأديان بالمغرب بمعهد الحكامة والاقتصاد بالرباط|تصغير|الباحث عبد الله لحسايني بندوة حول حوار الأديان بالمغرب بمعهد الحكامة والاقتصاد بالرباط
شارك الباحث عبد الله لحسايني ف ندوات ديال حوار الأديان و عطا رؤيتو ف مفهوم التعايش بين الأديان و ف مفهوم التسامح ف وثيقة ليونسكو في عدة د لمناسبات من بينها ف ندوة ف معهد الحكامة و القتيصاد ف الرباط  وبكنيسة وجدة المغربية بمناسبة الأسبوع العالمي للحوار بين الأديان.(شوف جيهت اتصاور)

 لمؤلافات ديالو 
خرج الكاتب عبد الله لحسايني بزاف لكتوب ديال الأداب والبحوث من بينها

- مجموعة شعرية بعنوان : "في خاطري ترقدين" 2010:

- مجموعة شعرية "ترانيم الجبل" سنة 2012

- مجموعة شعرية "جروح السنين " سنة 2011

-لكتاب ديال ياث يزناسن 1، الثرات التاريخ والأصول فـ2013، لي هو دراسة تاريخية إجتماعية على قبيلت بني يزناسن،

-لكتاب ديال ياث يزناسن 2، أبركان تحت الاستيطان 2016 لي هو دراسة تاريخية إجتماعية على مرحلة إحتلال مدينت بركان وقبيلت بني يزناسن-

-لكتاب ديال بنو يزناسن القصة الكاملة سنة 2019. وطبعة 2020 دراسة تاريخية إجتماعية تشمل من تاريخ ديال انسان تافوغالت حتى لقبل الإستعمار ديال لمغريب وفيها مجموعة من التراث المادي واللامادي ديال لمنطقة.

- مخطوطات سيدي محمد أبركان. سنة 2015، وطبعة ثانية سنة 2018. دار تحقيق للمخطوط "المشرع المهنا في شرح رجال الموطا" ديال الولي الفقيه والشارح اللغوي سيدي محمد أبركان لي موجود فمدينت بركان.
بديل=كتاب بنو يزناسن القصة الكاملة للكاتب عبد الله لحسايني|تصغير|كتاب بنو يزناسن القصة الكاملة للكاتب عبد الله لحسايني

بديل=كتاب ابركان تحت الاستيطان للكاتب عبد الله لحسايني|تصغير|كتاب ابركان تحت الاستيطان للكاتب عبد الله لحسايني
بديل=رواية انجيل الامازيغ للكاتب عبد الله لحسايني|تصغير|رواية انجيل الامازيغ للكاتب عبد الله لحسايني

- رواية بطاليوس عاد إلى مقدونيا سنة 2014-

- رواية "إنجيل الأمازيغ العهد الأخير" سنة 2020 وهي رواية فكرية تهدر على اهمية ديال الجانب الإنساني فالأفكار الدينية، وتناقش اللاهوت المسيحي ولعبري بطريقة فنية أدبية.
بديل=غلاف ديال كتاب "سيدي محند أبركان السيرة الغامضة" للكاتيب عبد الله لحسايني|تصغير|غلاف ديال كتاب "سيدي محند أبركان السيرة الغامضة" للكاتيب عبد الله لحسايني
- رواية تاريخية: "سيدي محند أبركان السيرة الغامضة"  سنة 2022 وهيا رواية وتحقيق تاريخي فلألغاز ديال حياة الولي والفقيه والشارح اللغوي محمد بن الحسن أبركان لي مات فلقرن 15 بمنطقة بركان الحالية فاللخر ديال الدولة المرينية هاذ المؤلف، اللي صدراتو مطبعة “إقرأ” بالناظور، ضمن جنس ديال الرواية التاريخية اللي تجمع بين المقومات الأدبية والفنية ديال لكتابة وما بين التوثيق والتحليل التأريخي .

 دراسة مقارنة وتحقيق بعنوان "حقائق عن القلعة الاثرية دار بن مشعل من خلال حفريات في كتب التاريخ. صدرات على مكتبة سلمى بتطوان سنة 2022.
 دراسة تاريخية بعنوان :" جراوة، المدينة القديمة لبركان " صدراا على مطبعة إقرأ سنة 2025.

ف أدب الطفل كتب:

- قصة سميتها أريذال والدببة الناعسة، قصص ديال الأطفال

- قصة سميتها النمس والأرنب، قصص ديال الأطفال

- حكاية سميتها سالف لونجا، وهيا حكاية تراثية للطفل.

 مقالات بحثية 

 هل التين والزيتون ثمار أم محطات دينية؟
 أسئلة الوجود بين "الوثنية" التعددية والتوحيد
 تأملات في الحُكم والسلطة الدينية في القرآن
 ابراهيم وابراهام في التوراة والقرآن بحث مقارن
 إصلاح الدين وسؤال الشرعية
 الروافد الحقيقية المشكلة للتدين عند المجتمعات
 قراءة في الدلالات الميثولوجية لضاية "واولوث"
 هل النصارى هم مسيحيو القرآن الكريم؟
 تداعيات واقعة تقديم عريضة الإستقلال بالمنطقة الشرقية (أبركان و وجدة)
 1953.html انتفاضة 17 غشت 1953م بأبركان وتافوغالت كمحطة أساسية للمقاومة المسلحة.
 "سونا" (بوجلود) ومحفزات إحياء التراث الشعبي
 الآثار بالرݣادة، مسؤولية فرانسا في استعادة التراث
 هل عيسى هو "المسيح" في التراث الإسلامي؟
 هل تم تحريف كتاب بن خلدون؟
 هكذا أطمرت كتب التاريخ قصبة "دار بن مشعل" الأثرية في بني يزناسن.
 بولس المسيح الحقيقي
 تاعيشورت - عاشوراء المغربية
 كيف يقاوم التراث عوامل الطمس الهوياتي.
 كنز من المعطيات يواجه المجهول الأرشيف الإستعماري لثانوية أبي الخير بمدينة أبركان
 الناير سنة فلاحية ام تقويم قومي
 معايير الهوية في تاريخية الشخصيات.
 هوية الهوية - قراءة ثانية لمفهوم "الهوية"

 محاضرات 

 الوئام بين الأديان محاضرة بكنيسة وجدةة المغربية

 سلسلة تاريخ ياث يزناسن
 تحريفات التاريخ "بن مشعل شخصية ام قرية ؟
 قراءة في فتوى المحكمة الدولية بخصوص الصحراء المغربية

 مصادر 

تصنيف:كتاتبيا مغاربا د لقرن 21
تصنيف:زيادة 1980
تصنيف:أكاديميين مغاربا
تصنيف:ناس تزادو ف بركان